इलाहाबाद: इलाहाबाद उच्च न्यायालय ने ईसाई समुदाय द्वारा दायर एक जनहित याचिका पर एक सप्ताह बाद सुनवाई करने का निर्देश दिया. इस जनहित याचिका में आरोप लगाया गया है कि कौशांबी जिले के बिरमेड़ और अहलादपुर गांवों में कुछ लोग ईसाई समुदाय के सदस्यों को रविवार की प्रार्थना सभा में शामिल नहीं होने दे रहे हैं. अदालत ने हालांकि यह स्पष्ट किया कि इस बीच ईसाई समुदाय के लोगों के रविवार की प्रार्थना सभा में शामिल होने पर कोई पाबंदी नहीं रह सकती. अदालत ने जिला प्रशासन को कहा है कि यदि याचिकाकर्ताओं द्वारा कोई गलत या अवैध गतिविधि की जाती है तो वह उनके खिलाफ कार्रवाई करे.